Пандора (спътник)
Пандора е естествен спътник на Сатурн, открит през 1980 г. на снимки от апарата Вояджър 1, с предварително означение 1980 S 26. Името Пандора е установено през 1985 г., но като алтернатива се употребява и Сатурн 17. Спътника носи името на героинята от древногръцката митология Пандора.

Пандора е външния спътник-овчар в F-пръстена. Покрита е с повече кратери отколкото съседния Прометей – на повърхността и има поне два кратера с диаметър от поне 30 km. За разлика от Прометей обаче на повърхността ѝ не се наблюдават хребети или долини.

От ниската плътност и сравнително високото албедо на тялото може да се заключи, че Пандора е поресто тяло, съставено предимно от лед.

Галерия

Вижте също 
 астероидът 55 Пандора.

Източници

Външни препратки 
  Планетарно общество: Пандора

Спътници на Сатурн